Ho senola diphiri tsohle? Na re tseba diphiri tsa Bibele? Ke setshwantsho sa serethe sa motho se phuntsweng ka sepekere sa tshepe se botelele ba senthimithara tse 11.5. Serethe sena sa maiketsetso se ile sa fumanwa ka 1968, nakong eo ho epollwang dintho tsa kgale leboya ho Jerusalema, mme ke sa nakong ya Baroma. Se fana ka bopaki ba dintho tsa kgale tse epollotsweng ba hore e ka nna yaba ho ne ho sebediswa dipekere ha batho ba ne ba fuwa kahlolo ya ho kokotelwa thupeng e entsweng ka lepolanka. Sepekere sena se tshwana le se ileng sa sebediswa ke masole a Roma ha a ne a kokotela Jesu Kreste thupeng. Serethe sena se iketseditsweng se fumanwe ka hara lebokose le entsweng ka lejwe lebitswang ossuary, ka hara masapo a motho ya shweleng ka mora hore nama ya hae e bole. Sena se ne se bontsha hore motho ya bolaetsweng thupeng ya lepolanka a ka patuwa.—Mat 27:35.